钦定古今图书集成/明伦汇编/氏族典/第187卷 > 萧绩
## 钦定古今图书集成/明伦汇编/氏族典/第187卷 > 萧绩

按《梁书南康简王绩传》：“南康简王绩，字世谨，高祖第
四子。天监八年，封南康郡王，出为轻车将军，领石头
戍军事。十年迁使持节都督南徐州诸军事、南徐州
刺史，进号仁威将军。十六年征为宣毅将军，领石头
戍军事。十七年出为使持节都督南北兖徐青冀五
州诸军事、南兖州刺史，在州著称，进号北中郎将。普”
通四年，征为侍中、云麾将军，领石头戍军事。五年，出
为使持节、都督江州诸军事、江州刺史。征授安右将
军，寻加护军。大通三年薨，年二十五，谥曰简。